recursal/SuperWikiNEXT-32B huggingface dataset:
**சுமோ மற்போர்** (相撲 *Sumō*) என்பது இருவர் ஒருவரோடு ஒருவர், முறைப்படி விதிகளுடன்
மோதிப் பொருது எதிராளியைக் கீழே தள்ளி மண்ணைத்தொடசெய்து வெற்றி நாட்டும் 
ஒரு போட்டாபோட்டி ஆகும். இப்போட்டி சப்பான் நாட்டில் மிகவும் புகழ் பெற்றது. இதில் பங்கு கொள்வோர்கள் எதிராளி தங்களை எளிதில் பிடித்துத் தள்ளிவிட இயலாதவாறு இருக்க மிகவும் பருமனாக இருப்பர். திறமை இல்லாமல் பருமனாய் மட்டும் இருந்தால் போதாது. தமிழில் மல் என்றால் திறண்ட, பருமனான என்னும் பொருள் உண்டு என்பது இங்கு நினைக்கத் தக்கது. இப்போரில் பங்குகொள்வோரை சுமோ மல்லர்கள் என்று தமிழில் அழைக்கிறோம். சப்பானியர் தங்கள் மொழியில் சுமோ மல்லர்களை *ரிக்கிசி* என்றழைக்கின்றனர். இப்போரில் தோறவர்களை செத்த பிணம் என்னும் பொருள் படும் சினி-தை (shini-tai) என்பர். இவ்விளையாட்டுப் போர் தொடங்கும் முன் சப்பானியர் பல சடங்குகளைச் செய்வர். அவற்றுள் சில அவர்களுடைய பழைய மதம் (சமயம்) ஆகிய சிண்டோ மதத் தொடர்பு உடையவை.

சுமோ தொடங்கும் முன் சடங்கு

சுமோ போர் விதிகள்
-----------------

சுமோ மற்போர் ஒரு வட்ட வடிவ களத்தினுள் புரிவார்கள். இந்தக் களத்தை களிமண்ணாலும் மணலாலும் பரப்பி தரை மட்டத்தில் இருந்து சுமார் 34-60 செ.மீ உயர்த்தில் அமைப்பர். இந்த வட்ட களத்தின் விட்டம் 4.55 மீ. இந்த வட்டக் களத்திற்கு சப்பானிய மொழியில் தோஃயோ ((土俵)) என்று பெயர். களத்தின் சுற்றுவட்டத்தை ஒட்டி வைக்கோலால் ஆன திட்டுக்கள் இருக்கும். இவைகளுக்கு சப்பனிய மொழியில் தவார (*tawara* (俵)) என்று பெயர். வட்டத்தின் நடுவே இரு வெள்ளைக் கோடுகள் இருக்கும். அக்கோடுக்களுக்குப் பின்னே தான் சுமோ மல்லர்கள் முதலில் நிற்க வேண்டும். இந்த இரு நடுக்கோடுகளுக்குப் பெயர் *சிக்கிரி-சென்.* (*shikiri-sen* (仕切り線))

இப்போடியில் வெற்றி பெற

* எதிராளியை முறைப்படி பொருது அவருடைய உடலில் பாதத்தைத் தவிர ஏதாவது ஒரு உறுப்பை களத் தரையில் பட்டுவிடுமாறு பொருத வேண்டும்.
* களத்தின் வட்டத்தில் இருந்து வெளியேறச் செய்ய வேண்டும்.

இப்போட்டியை நடத்தவும், வென்றவரை அறிவிப்பவரும் ஆகிய நடுவர் ஒருவர் இருப்பர்.
இப்போட்டிகள் சில நேரங்களில் சில நொடிகளிலேயே முடிந்துவிடும்.

சுமோ களத்தைச் சுற்றி மக்கள் ஆர்வமாக காணும் காட்சி

வரலாறு
------

1860ல் காட்டப்பட்டுள ஒரு காட்சி

போட்டி மன்றங்களும் போட்டி நிகழ்ச்சிகளும்
----------------------------------------

வெளியிணைப்புகள்
---------------

* A Brief Guide to Sumo பரணிடப்பட்டது 2006-06-15 at the வந்தவழி இயந்திரம்
* Nihon Sumo Kyokai Official Grand Sumo Home Page
* The World of Sumo
* worldwide sumo forum
* Sumo FAQ பரணிடப்பட்டது 2014-12-23 at the வந்தவழி இயந்திரம்
* Le Monde du Sumo (free) French online magazine
* California Sumo Association amateur Sumo club
* Sumo Fan Magazine Bimonthly on-line publication in 3 languages
* Sumo News and Analysis
* The University of Tokyo Sumo Club Try a sumo practice
சும்பி பீடபூமி
தங்கர் பௌத்த மடாலயம், 1927, சும்பி பீடபூமி
**சும்பி பீடபூமி** (Chumbi Valley) (Tibetan: ཆུ་འབི, Wylie: *chu vbi*
; சீனம்: 春丕河谷; பின்யின்: *Chūnpī Hégǔ*)பூட்டான், இந்தியாவின் சிக்கிம் மாநிலம் மற்றும் சீனாவின் திபெத் தன்னாட்சிப் பகுதிகளுக்கிடையே இமயமலையில் குறுகிய முக்கோண வடிவில் அமைந்துள்ளது. இப்பீடபூமி திபெத்திற்கு சொந்தமானது.
இந்தியாவிற்கும், சீனாவிற்கும் இடையே அமைந்த நாதூ லா கணவாய் மற்றும் *ஜெலெப் கணவாய்* சும்பி பீடபூமியில் அமைந்துள்ளது. சும்பி பீடபூமி, திபெத் தன்னாட்சிப் பகுதியின் யாதோங் கவுண்டியின் நிர்வாகத்தில் உள்ளது.

வரலாறு
------

சும்பி பீடபூமி 3000 மீட்டர் உயரத்தில் இமயமலையில் உள்ளது. 1904ல் பிரித்தானிய இந்தியாவின் படைகள் சும்பி பீடபூமியை திபெத்தியர்களிடமிருந்து கைப்பற்றி மூன்று ஆண்டுகள் தக்க வைத்திருந்தது. 8 பிப்ரவரி 1908ல் பிரித்தானியர்கள், சீனாவிடமிருந்து நட்ட ஈட்டுத் தொகை பெற்றுக் கொண்டு, சும்பி பீடபூமியை சீனர்களிடம் வழங்கினர்.

பிணக்கு
-------

முதன்மைக் கட்டுரை: டோக்லாம் பிணக்கு
தற்போது சும்பி பீடபூமியின் தென்கிழக்கில் பூட்டான் நாட்டிற்கு சொந்தமான டோக்லாம் பகுதியில், சூன், 2017ல் சீன இராணுவம் சாலைகள், கட்டிடங்கள் அமைப்பதை, பூட்டானும், இந்தியாவும் எதிர்ப்பதால் டோக்லாம் பிணக்கு ஏற்பட்டுள்ளது.

இதனையும் காண்க
--------------

* டோக்லாம்
* டோக்லாம் பிணக்கு
* யாதோங் கவுண்டி

மேற்கோள்கள்
-----------

* 1911 Britannica Encyclopedia

1. ↑  春丕 (Chumbi) on Baidu.com
2. ↑  "Glossary of Tibetan Terms". 2008-07-01 அன்று மூலம் பரணிடப்பட்டது. 2017-08-21 அன்று பார்க்கப்பட்டது.
3. ↑  Tibet and Francis Younghusband
4. ↑  East India (Tibet): Papers Relating to Tibet [and Further Papers ... Issues 2-4,p. 143
5. ↑  China's Chumbi Valley Shenanigans India Must Act Tough
6. ↑  இந்தியா-சீனா பதற்றத்தின் பின்னணி என்ன?

வெளி இணைப்புகள்
---------------

* Sikkim impasse: What is the India-China-Bhutan border standoff?
அமெரிக்க முன்னால் முதல் பெண்மணி லார புஷ் ஒரு விளையாட்டு மைதானத்தை திறந்து வைத்தபோது
**திறப்பு விழா** (*ribbon-cutting ceremony*) என்பது ஒரு புதிய கட்டிடம் அல்லது வியாபாரத்தினைப் பொதுமக்கள் உபயோகத்திற்குத் துவங்கி வைக்கும் ஒரு பொதுவிழா ஆகும். வண்ணநாடா வெட்டி திறந்து வைத்தல், கல்வெட்டுகளைத் திறந்து வைத்தல் என்ற இரு முறைகள் திறப்பு விழாவில் பின்பற்றப்படுகின்றன. 

வியாபாரத்திற்குத் தேவையான அனைத்து கட்டமைப்புகளும் முடிந்த பின்பு, நல்ல நாள், நேரம் பார்த்து வியாபாரக் கட்டிடத்தின் கதவில் வண்ணநாடா வெட்டப்படுகிறது. அதன் பின்பு வியாபாரம் தொடங்கப்படுகிறது. இந்தத் திறப்பு விழா முறை இந்தியாவிலும், பிற வெளிநாடுகளிலும் கடைபிடிக்கப்படுகிறது.

அரசு சார்ந்த கட்டிடங்கள், மருத்துவமனைகள், பாலங்கள் போன்றவற்றினை அத்துறை சார்ந்த உயர் அதிகாரிகள் அல்லது அரசு உயர் பொறுப்பில் இருப்பவர்கள் திறக்கின்றார்கள். ஒரே நேரத்தில் வெவ்வேறு இடங்களில் உள்ள கட்டிடங்களைத் திறந்து வைக்க காணொளிக் கருத்தரங்கு முறையும் பின்பற்றப்படுகிறது. தனியார் வியாபார நிறுவனங்களைத் திறக்க அருகிலுள்ள பிரபலங்கள், மக்கள் சேவகர்கள், திரைப்பட கலைஞர்கள் ஆகியோர் நியமிக்கப்படுகிறார்கள்.

மேலும் காண்க
------------

* முன்மாதிரி (கட்டுமானப்பணி துவக்கம்)

வெளி இணைப்புகள்
---------------

* Planning Your Ribbon Cutting or Groundbreaking Ceremony பரணிடப்பட்டது 2018-11-17 at the வந்தவழி இயந்திரம்
**திறன் குத்தகை** (அல்லது **திறன் ஒப்பந்தம்**, ஆங்கிலத்தில் Smart Contract), என்பது எண்ணிம ஒப்பந்தமாகும். இதன் வாயிலாக பரிமாற்றங்கள் மூன்றாம் ஆட்களின் தலையீடு இன்றி இலகுவாக நடக்கும். இவ்வகையான குத்தகையில் பரிமாற்றங்களை மாற்றவோ அழிக்கவோ இயலாது. இவற்றின் நிலையை எப்போது வேண்டுமானாலும் அறிந்து கொள்ளலாம். நிக் சபோ என்பவரால் 1994-ம் ஆண்டு இத்திறன் குத்தகை அறிமுகம் செய்யப்பட்டது.

இத்திறன் குத்தகைகள் கணினி நிரலியின் வாயிலாக உருவாக்கப்படுகின்றது. எண்ணிம நாணயங்கள் இவ்வகையான திறன் குத்தகைகளை பயன்படுத்துகின்றன.

வரலாறு
------

தற்போதுள்ள திறன் குத்தகைகள் ப்ளாக்செயின் தொழில்நுட்பத்தில் இயங்குகின்றன. திறன் குத்தகைகள் பொதுவாக தொடரேடு அல்லது பரவாலக்கப்பட்ட ஏட்டில் இயங்குகின்றன. ஈத்தரீயம் கணினி நிரலில் இயங்கக்கூடிய திறன் குத்தகையை உருவாக்க வழிவகை செய்துள்ளது.

உசாத்துணை
---------

1. ↑  "Smart Contracts, Explained". Cointelegraph. 31 October 2017. .
2. ↑  Szabo, Nick. "Smart Contracts". .
3. ↑  Stafford, Philip; Murphy, Hannah. "Has the blockchain hype finally peaked?". *ft.com*. Financial Times. 1 June 2017 அன்று பார்க்கப்பட்டது.
4. ↑  Buterin, Vitalik. "Ethereum Whitepaper". *github*. 1 June 2017 அன்று பார்க்கப்பட்டது.
**மரபணுக்கள் மற்றும் மரபணுத்தொகுதிகளின் கியோத்தோ கலைக்களஞ்சியம்** (*Encyclopedia of Genes and Genomes*, சுருக்கமாக **KEGG**) என்பது மரபணுத்தொகைகள், உயிரிய வழித்தடங்கள், நோய்கள், மருந்துகள், வேதிப்பொருட்கள் ஆகியவற்றுடன் தொடர்புள்ள தரவுத்தளங்களின் தொகுப்பு ஆகும். இத்தொகுப்பு மரபணுத்தொகையியல், மெட்டேனோமைக்சு, வளர்சிதைமாற்றக்கல்வி மற்றும் பிற -ஓமிக்சு கல்விக்கான தரவு பகுப்பாய்வு உட்பட உயிர் தகவலியல் ஆய்வு மற்றும் கல்வி, தொகுப்பியக்க உயிரியலில் ஒப்புருவாக்கம், மற்றும் மருந்தியல் வளர்ச்சியில் நகர்வு ஆய்வு ஆகியவற்றில் பயன்படுத்தப்படுகிறது.

KEGG தரவுத்தளத் திட்டம் சப்பானின் அன்றைய மனித மரபணுத்தொகைத் திட்டத்தின் கீழ் கியோத்தோ பல்கலைக்கழகத்தின் வேதியியல் ஆய்வுக் கழகப் பேராசிரியர் மினோரு கனேகிசா என்பவரால் 1995 ஆம் ஆண்டில் முன்னெடுக்கப்பட்டது.

மேற்கோள்கள்
-----------

1. ↑  "KEGG: Kyoto Encyclopedia of Genes and Genomes". *Nucleic Acids Res* **28** (1): 27–30. 2000. doi:10.1093/nar/28.1.27. பப்மெட்:10592173.
2. ↑  Kanehisa M (1997). "A database for post-genome analysis". *Trends Genet* **13** (9): 375–6. doi:10.1016/S0168-9525(97)01223-7. பப்மெட்:9287494. .

வெளி இணைப்புகள்
---------------

* KEGG website
* GenomeNet mirror site
* The entry for KEGG பரணிடப்பட்டது 2012-04-02 at the வந்தவழி இயந்திரம் in MetaBase
உற்பத்தி, காவிச் செல்லல், பயன்பாடு போன்ற அம்சங்களில் குறைந்த அளவு சூழலியல் தாக்கத்தை உண்டுபண்ணக்கூடிய வகையில் அமைகின்ற கட்டிடப் பொருள்கள் **பசுமைக் கட்டிடப் பொருள்கள்** எனப்படுகின்றன. கட்டிடப் பொருட்களின் சூழலியல் தாக்கம் பற்றிக் கருதும்போது அது பயன் படுத்தப்படும் கட்டிடத்தின் முழு ஆயுட் காலமும் கவனத்துக்கு எடுத்துக்கொள்ளப் படுவதால், பயன்படுத்தப்படும் கட்டிடப் பொருள்கள் கட்டிடங்களின் நீண்ட காலச் சூழல் நட்புத் தன்மைக்கு மிகவும் முக்கியமானவை ஆகும்.

கட்டிடங்களும், கட்டுமான நடவடிக்கைகளும், உலகின் மூலப்பொருட் பயன்பாட்டின் 40% அளவைப் பயன்படுத்துவதாகக் கூறப்படுகிறது. இதன் மூலம் மேற்படி நடவடிக்கைகள் உலக எரிபொருள் நுகர்வின் குறிப்பிடத்தக்க அளவுக்கும் காரணமாக உள்ளன. இதனால் சூழல் மாசடைவதிலும், பெருமளவில் வளங்கள் சுரண்டப்படுவதிலும் கட்டிடங்களுக்கும், கட்டுமானத் துறைக்கும் பெரும் பங்கு உண்டு. இயற்கை வளங்களை எதிர்காலச் சந்ததியினரும் அநுபவிக்கும் வகையில் அவற்றைப் பொறுப்புணர்வுடன் பயன்படுத்த வேண்டுமென்ற உணர்வு மக்களிடையே வலுத்து வருவதன் காரணமாக, கட்டிடக் கலைஞர்கள் பசுமைக் கட்டிடப் பொருள்களின் மீது கவனம் செலுத்தத் தொடங்கியுள்ளனர்.
**கால்குளோசைட்டு** (*Calclacite*) என்பது CH3COO2− என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் மற்றும் ஒரு கனிமம் ஆகும். கால்சியம் (Ca2+), குளோரின் (Cl−), அசிட்டேட்டு (CH3COO2−) என்ற சொற்களின் முதல் சில எழுத்துகளைச் சேர்த்து இக்கனிமத்தின் பெயர் உருவாக்கப்பட்டுள்ளது.

பண்புகள்
--------

பட்டு முடிகள் பூப்பது போல 4 செ.மீ நீளத்திற்கு ஒற்றைச்சரிவச்சுப் படிகங்களாக கால்குளோசைட்டு படிகமாகிறது. கால்குளோசைட்டு கனிமம் ஒரு கரிம அமில உப்பு என்று நிக்கல் சிடரன்சு வகைப்பாடு கூறுகிறது. பார்மிகெய்ட்டு, அசிட்டமைடு, தாசுகோவைட்டு, பேய்சைட்டு, ஓகானைட்டு ஆகிய கனிமங்களுடன் சேர்ந்து இயற்கையில் தோன்றுகிறது.. மோவின் அளவு கோலில் வெண்மை நிறமுடைய இக்கனிமத்தின் கடினத்தன்மை மதிப்பு 1.5 ஆகும்.

தோற்றம்
-------

பாறைகள், புதை படிவுகள், பீங்கான் துண்டுகள் ஆகியவற்றின் மீது கால்குளோசைட்டு தோன்றுகிறது. அலமாரிகளின் ஓக் மரத் துண்டுகள் உற்பத்தி செய்யும் அசிட்டிக் அமிலாத்தின் செயல்பாட்டால் இம்மாற்றம் நிகழ்கிறது.

மேற்கோள்கள்
-----------

1. ↑  Mindat
2. 1 2  "Handbook of Mineralogy" (PDF). 2016-03-03 அன்று மூலம் (PDF) பரணிடப்பட்டது. 2019-02-20 அன்று பார்க்கப்பட்டது.
பிறக்கவுள்ள குழந்தைக்கு பாரம்பரியக் காரணங்களால் சில மரபுப் பண்புகள் ஏதேனும் அமைய வாய்ப்புள்ள பட்சத்தில், (பொதுவாக) கருவுறுவதற்கு முன்னரே தகுந்த மரபியல் மருத்துவக் கலந்தாய்வுப் பயிற்சி பெற்றோரைக் கலந்தாலோசிப்பது **மரபியல் கலந்தாய்வு (Genetic counseling)**  எனப்படும்.

இக்கலந்தாய்வை பல கால கட்டங்களில் அவசியத்தின் படி செய்து கொள்ளலாம்:

* கருவுறுவதற்கு முன்னர் (பெற்றவர்களில் ஒருவரோ இருவருமோ குறிப்பிட்ட மரபியல் பண்புகளைக் கொண்டிருக்கும் பட்சத்தில்)
* கருவுற்ற பின்னர் (மீயொலி வரிக் கண்ணோட்டச் சோதனையில் குறைபாடுகள் தென்படும் பட்சத்தில் அல்லது பிரசவ சமயத்தில் தாயின் வயது 35க்கு மேல் இருக்கும் பட்சத்தில்)
* குழந்தை பிறப்பிற்கு பின்னர் (பிறப்புக் குறைபாடுகள் இருக்கும் பட்சத்தில்)
* குழந்தைப் பருவத்தில் (குழந்தையின் வளர்ச்சியில் தேக்கம் இருக்கும் பட்சத்தில்)
* வளர்ந்து பெரியவர்கள் ஆன பின்னர் (வயதான பின் வரக்கூடிய சில பரம்பரை நோய்கள் குறித்து)

ஏற்கனவே, உலகின் சில பகுதிகளில், திருமணத்திற்கு முந்தைய மரபுப் பரிசோதனைகள் செய்யும் வழக்கம் வந்து விட்டது. (எ.கா) சிக்கில் செல் அனீமியா (Sickle cell anemia) மிகுந்துள்ள மேற்கு ஆப்பிரிக்க நாட்டு மக்கள் மற்றும் கிழக்கு ஐரோப்ப அஷ்கெனாசி (Ashkenazi) பின்னணி உடைய யூதர்கள் இடையே திருமணத்திற்கு முந்தைய மரபுப் பரிசோதனைகள் செய்யும் வழக்கம் காணப்படுகிறது.

மரபியல், செவிலியம், உயிரியல், பொது சுகாதாரம், உளவியல் போன்ற பல்வேறு துறைகளில் பட்டப்படிப்பும் கலந்தாய்வில் அனுபவமும் உள்ளவர்கள் **மரபியல் கலந்தாய்வு பணியாளர்களாகப் (Genetic counselor)** பணியாற்றுகிறார்கள்.

வெளி இணைப்புகள்
---------------

* அமெரிக்க தேசிய மரபியல் கலந்தாய்வு பணியாளர்கள் அமைப்பு
இந்தக் கட்டுரை மென்பொருளைப் பற்றியது.  கணித்தலுக்குப் பயன்படுத்தப்படும் கருவியைப் பற்றிய கட்டுரைக்கு, கணிப்பான் என்பதைப் பாருங்கள்.

**கால்குலேட்டர்** அல்லது **விண்டோசுக் கால்குலேட்டர்** (*Calculator*) என்பது மைக்குரோசாபுட்டு விண்டோசு இயங்குதளப் பதிப்புகள் அனைத்திலும் உள்ளடக்கப்பட்ட கணித்தல் மென்பொருள் ஆகும். பெரும்பாலான விண்டோசு முறைமைகளில் calc என்ற கட்டளையின் மூலம் கால்குலேட்டரைச் செயற்படுத்தலாம்.

வரலாறு
------

கால்குலேட்டரானது முதன்முதலில் விண்டோசு 1.0உடன் எளிய எண்கணிதக் கணிப்பானாக அறிமுகப்படுத்தப்பட்டது.

பின்னர், விண்டோசு 3.0இல் கால்குலேட்டரில் அறிவியலியல் முறை அறிமுகப்படுத்தப்பட்டது. விண்டோசு 3.0இலும் விண்டோசு 3.1எக்சிலும் கால்குலேட்டரானது வெள்ளைப் பின்னணியுடன் ஈரளவு ஆளிகளையும் கொண்ட இடைமுகத்தைக் கொண்டிருந்தது.

பின்னர், விண்டோசு 2000இல் இலக்கங்களைக் குழுவாக்கும் முறை அறிமுகப்படுத்தப்பட்டது.

### விண்டோசு 7

விண்டோசு 7இல் நிரலாக்குநர் முறை
விண்டோசு 7இல் அறிவியலியல் முறை
விண்டோசு 7இல் கால்குலேட்டரில் நிரலாக்குநர், புள்ளிவிவரங்கள், அலகு மாற்றம், தேதி கணக்கீடு, பணித்தாள்கள் ஆகிய முறைகளும் அறிமுகப்படுத்தப்பட்டுள்ளன.

அத்துடன், நிரலாக்குநரைத் தவிர்ந்த எந்தவொரு எந்தவொரு முறையிலும் கணித்தல் வரலாற்றைப் பார்க்கக்கூடியதாகவுள்ளது. மேலும் பல்தொடுகை முறையையும் விண்டோசு 7இலிருந்து கால்குலேட்டர் ஏற்கின்றது. இக்கால்குலேட்டரில் நிலையான முறையானது எளிய கணிப்பானைப் போல் 6 \* 4 + 12 / 4 - 4 \* 5 என்று உள்ளிட்டால் 25 என்னும் பெறுமானத்தையே வருவிளைவாகத் தருகின்றது. ஆனால், அறிவியலியல் முறையோ அறிவியலியற்கணிப்பானைப் போன்று, 6 \* 4 + 12 / 4 - 4 \* 5 என்று உள்ளிட்டால் 7 என்னும் பெறுமானத்தையே வருவிளைவாகத் தருகின்றது.

மேற்கோள்கள்
-----------

1. ↑  விண்டோசு 7இல் கால்குலேட்டரைப் பயன்படுத்துதல் (ஆங்கில மொழியில்)
2. ↑  தொடங்கு-இயக்கு கோடு (ஆங்கில மொழியில்)
3. ↑  விண்டோசு 1.0-கால்குலேட்டர் (ஆங்கில மொழியில்)
4. ↑  விண்டோசு 3.0 (ஆங்கில மொழியில்)
5. ↑  ["எரிபொருள் செலவைக் கணக்கிடவும் (ஆங்கில மொழியில்)". 2009-06-06 அன்று மூலம் பரணிடப்பட்டது. 2012-08-22 அன்று பார்க்கப்பட்டது. எரிபொருள் செலவைக் கணக்கிடவும் (ஆங்கில மொழியில்)]
6. ↑  நீங்கள் அறிந்திருக்க வாய்ப்பில்லாத ஏழு விண்டோசு 7 கால்குலேட்டர் வசதிகள் (ஆங்கில மொழியில்)
7. ↑  கால்குலேட்டர் (ஆங்கில மொழியில்)
துவக்க கால கால்சாவின் அகாலி சீக்கிய வீரர்கள்
 சீக்கிய சிற்றரசுகள் காலத்தில் அகாலி தாப்பா சிங், துவக்க கால கால்சா போர்வீரர்
**கால்சா** (*Khalsa*, பஞ்சாபி: ਖ਼ਾਲਸਾ) அனைத்து அனுமதிக்கப்பட்ட சீக்கியர்களின் தொகுப்பு அமைப்பாகும்; இதன் பிரதிநிதியாக ஐந்து அன்புக்குரியவை உள்ளன. இதனை *குரு பாந்த்* (குருவின் பாதை) எனவும் இறுதியான காலத்திற்குமான குரு/சீக்கியர்களின் தலைவர் எனவும் கூறலாம். கால்சா என்ற சொல்லிற்கு "இறைமை/கட்டற்ற" எனப் பொருள்படும். மற்றொரு மொழிபெயர்ப்பாக "தூய்மை/உண்மையான" எனலாம். மார்ச் 30, 1699இல் பத்தாவது சீக்கிய குரு குரு கோவிந்த் சிங் துவக்கினார். அது முதல் காலத்திற்குமான சீக்கியத் தலைமையாக கால்சா அமைந்தது; "குரு பாந்த்" என பட்டம் வழங்கப்பட்டு ஆன்மீகத் தலைமை குரு கிரந்த் சாகிப்பிற்கு மாற்றப்பட்டது. கால்சா சீக்கிய சமூகத்தின் அனைத்து செயலாக்க, படைத்துறை மற்றும் குடியதிகாரத்திற்கு பொறுப்பானது. கால்சா சீக்கியர்களின் நாடு எனவும் கூறப்படுகின்றது.

மேற்சான்றுகள்
-------------

1. ↑  Singh, Teja (2006). *A Short History of the Sikhs: Volume One*. Patiala: Punjabi University. பக். 107. பன்னாட்டுத் தரப்புத்தக எண்:8173800073.
2. ↑  Gill, Rahuldeep. "Early Development".. Patheos. 14 April 2013 அன்று பார்க்கப்பட்டது. External link in `|work=` (உதவி)
3. ↑  Parmjit, Singh (2008). *In The Master's Presence The Sikhs of Hazoor Sahib*. London, UK: Kashi House. பக். 312.
4. ↑  Singh, I.J. "Guru Granth & Guru Panth".. The Chardi Kalaa Foundation. 10 பிப்ரவரி 2013 அன்று மூலம் பரணிடப்பட்டது. 19 March 2013 அன்று பார்க்கப்பட்டது. External link in `|work=` (உதவி)
5. ↑  Joseph Davey Cunningham, History of the Sikhs. year = 1849, page = ??
6. ↑  Singh, Kartar (2008). *Life of Guru Gobind Singh*. Ludhiana, India: Lahore Bookshop. பக். 127.

வெளி இணைப்புகள்
---------------

விக்கிமீடியா பொதுவகத்தில்,  
 ***கால்சா***   
என்பதின் ஊடகங்கள் உள்ளன. 

* கால்சா என்றால் என்ன ? யார் ?
* கால்சா உருவாக்கம் பரணிடப்பட்டது 2016-10-25 at the வந்தவழி இயந்திரம்
* கால்சாவின் ஏற்றம் பரணிடப்பட்டது 2008-11-20 at the வந்தவழி இயந்திரம்
* கால்சாவின் ஒழுங்கு பரணிடப்பட்டது 2011-07-25 at the வந்தவழி இயந்திரம்
இருக்கும் வகுப்புக்களில் இருந்து பிற வகுப்புக்களை வரையறை செய்யகூடியதாக இருப்பதை **மரபியல்பு** (Inheritance) எனலாம். பொருள் நோக்கு நிரலாக்கத்தில் இது ஒரு முக்கிய அம்சம். ஏற்கனவே வரையறை செய்யப்பட்ட வகுப்புக்களில் இருந்து புதிய வகுப்புக்களை வரையறை செய்வதன் மூலம் நிரலாக்க வேளைப்பளு குறைகின்றது. 

மேல்நிலை வகுப்புக்கள் அல்லது மீவுவகுப்புக்களில் இருந்து கீழ்நிலை வகுப்புக்களை வரையறை செய்யலாம். உதாரணமாக, வடிவம் என்ற வகுப்பில் இருந்து வட்டம் என்ற வகுப்பை வரையறை செய்யலாம்.

பி.எச்.பி எடுத்துகாட்டு
-----------------------

பி.எச்.பி இல் பொருள் நோக்கு நிரலாக்கம் செய்ய முடியும். ஒரு எளிய எடுத்துக்காட்டு கீழே. இந்த எடுத்துக்காட்டில் var, $this ஆகியவை keywords என்பது குறிப்பிடத்தக்கது. 

```
<?php

include("C:\Documents and Settings\HP_Owner\Desktop\calc.php");

$c1 = new Calculator;
$c1->set_numbers(1,3);
echo "This sum is: ".$c1->sum()."<br />";
echo "The multiple is: ".$c1->mul()."<br />";   

$c2 = new Calculator2;
$c2->set_numbers(5,2);
echo "This sub is: ".$c2->sub()."<br />";
?>

```

```
This sum is: 4
The multiple is: 3
This sub is: 3

```

  

* calc.php கோப்பு

```
<?php

class Calculator {
    //class-wide variables
    var $x;
    var $y;
    //function to gather two numbers
    function set_numbers($num1, $num2){
        $this->x = $num1;
        $this->y = $num2;
    	}
    //function to add numbers together
    function sum(){
    	$ans = $this->x + $this->y;
        return $ans;
    	}
    function mul(){
    	$ans = $this->x * $this->y;
        return $ans;
    	}

    }

class Calculator2 extends Calculator {
           function sub(){
    		$ans = $this->x - $this->y;
        	return $ans;
    		}
        }
?>  

```
**தமிழ்நூல்களின் பட்டியல்** (யேர்மன்: Verzeichnis der Malabarischen Bücher) என்பது 1709 ஆம் ஆண்டளவில் யேர்மன் மொழியில் பர்த்தலோமேயு சீகன்பால்க் அவர்களால் தொகுக்கபட்ட ஒரு விபரப்பட்டியல் ஆகும். தமிழ் நூற்கள் அல்லது சுவடிகள் பற்றிக் கிடைக்கும் ஆகப் பழமையான நூற்பட்டியல் அல்லது நூற்றொகை இதுவென்றே ஆய்வாளர்களால் கருதப்படுகிறது. இந்த நூலில் அறியப்பெற்ற தமிழ் இலக்கியங்கள் பற்றியும் விரிவான குறிப்புக்கள் கிடைக்கின்றன.

இந்த நூலின் பிரதி ஒன்று பிரித்தானியா அருங்காட்சியகத்தின் சுவடிகள் திணைக்களத்தில் உள்ளது.

இந்த நூலில் மலபார் என்று குறிப்பிடுவது தமிழை அல்லது தமிழ் பேசும் மக்களை ஆகும். தமிழ் Tamul என்றும் குறுக்கப்பட்டுள்ளது.

இந்த நூல் 1967 ஆம் ஆண்டு ஆங்கிலத்துக்கு மொழிபெயர்க்கப்பட்டு வெளியிடப்பட்டது.

மேற்கோள்கள்
-----------

1. ↑  "Bibliographical Activities in Tamil". 2016-03-04 அன்று மூலம் பரணிடப்பட்டது. 2013-10-10 அன்று பார்க்கப்பட்டது.
2. 1 2 3  Bartholomäus Ziegenbalg's Verzeichnis der Malabarischen Bücher

வெளி இணைப்புகள்
---------------

* Bibliotheca Malabarica பரணிடப்பட்டது 2016-04-05 at the வந்தவழி இயந்திரம்
1940
----

முதல் இலத்திரனிய கணினியான எனியாக் 1946 ஆம் ஆண்டு அறிமுகப்படுத்தப்பட்டது. எனியாக் குறியீட்டு முறை மூலம் எனியாக் நிரலாக்கம் செய்யப்பட்டது. அதற்கு முன்னரே செர்மணியரான கொன்ராட் சூசு பிளேங்கல்குல் என்ற நிரல் மொழி பற்றி 1943 ஆம் ஆண்டு ஒரு ஆய்வறிக்கை வெளியிட்டு இருந்தார். இது பிற்காலத்திலியே நிறைவேற்றப்பட்டது.

1949 ஆம் ஆண்டு சோட்கோட் (short code) என்ற மேல் நிலை கணினி மொழி அறிமுகப்படுத்தப்பட்டடது. அடிப்படைக் எண்கணிதத்தையும், நிரல் கூறுகளையும் இம் மொழி கொண்டிருந்தது.

1950
----

1951 ஆம் ஆண்டு ஏ-ஓ நிரல்மொழிமாற்றி கண்டுபிடிக்கப்பட்டது. முதல் வணிக கணினியான யுனிவாக் 1 இல் பயன்படுத்தப்பட்டது. 1952 ஆம் ஆண்டு ஆலிக் இ கிளின்னி ஆட்டோகோட் என்ற நிரல்மொழிமாற்றியைக் அறிமுகப்படுத்தினார்.

### போர்ட்ரான்

நவீன முதல் நிரல் மொழியாகக் கருதப்படும் போர்ட்ரான் (FORTRAN - FORmula TRANslator) மொழி 1955 ஆம் ஆண்டு அறிமுகப்படுத்தப்பட்டது. இது எண்மிய, அறிவியல் கணித்தலுக்கு இன்றும் பரந்த பயன்பாட்டில் இருக்கிறது. ஐபிஎம் நிறுவனத்தைச் சார்த யோன் பேக்கசு என்பவர் இதை ஆக்கினார்.

### லிசுப்

நிரல் மொழிகளில் பல புத்தாங்களைப் புகுத்திய லிசுப் 1958 ஆம் ஆண்டு அறிமுகப்படுத்தப்பட்டது. இம் மொழி லம்டா நுண்கணிதத்தை அடிப்படையாகக் கொண்டு, கணினி மொழிக் குரிய கணித குறியீடாக அறிமுகமானது. விரைவில் செயற்கை அறிவாண்மை ஆய்வில் இது முக்கிய பங்கு வகித்தது. இன்றும் இது பயன்பாட்டில் உள்ளது. இதை மாசசூசெட்சு தொழில்நுட்பக் கல்வி நிலைய யோன் மேக்கர்தி உருவாக்கினார்.

### கோபோல்

1960
----

1970
----

### சி

1972 ம் ஆண்டு பொதுப் பயன்பாட்டு சி மொழி வெளியிடப்பட்டத்து. பெல் தொலைபேசி ஆய்கூடத்தைச் சேர்த டெனிசு ரிச்சி அவர்களால் விருத்தி செய்யப்பட்டு வெளியிடப்பட்டது. யுனிக்சு இயங்கு தளம் இம் மொழியியிலியே நிறைவேற்றப்பட்டது. உலகில் மிகவும் பரவலாக இன்றும் பயன்படுத்தப்படும் முதல் அல்லது இரண்டாவது மொழி சி ஆகும்.

### சீக்குவல்

1980
----

1990 (இணைய யுகம்)
-----------------

* 1990 - காசுகெல்
* 1991 - பைத்தோன்
* 1991 - யாவா
* 1993 - ரூபி
* 1993 - லூவா
* 1994 - அன்சி Common Lisp
* 1995 - யாவாசிகிரிப்டு
* 1995 - பி.எச்.பி

2000
----

* C Sharp (programming language)
* Fortress (programming language)
* F Sharp (programming language)

எதிர்கால தோரணங்கள்
------------------

* Parallel programming model
* meta programming
* ஒருங்குறி ஆதரவு
* Reflection (computer science)

இவற்றையும் பாக்க
----------------

மேற்கோள்கள்
-----------

வெளி இணைப்புகள்
---------------
**மரபு வியட்நாமிய நடனம் (Traditional Vietnamese dance)** அரங்கு நடனம், இசைக்கூத்து நடனம், விழாக்களிலும் சிறப்பு நிகழ்ச்சிகளிலும் ஆடும் நடனம், வேந்தவை (அரசவை) நடனம் ஆகிய அனைத்துவகை வியட்நாமிய நடன வடிவங்களையும் உள்ளடக்கும். பழங்காலத்தில் இருந்தே நடனம் வியட்நாமியப் பண்பாட்டின் ஒருங்கிணைந்த கூறுபாடாக விளங்கி வருகிறது. இது தோங் சோன் முரசுகளின் பொறிப்புகளில் இருந்து தெளிவாகிறது. 

வியட்நாமில் 54 இனக்குழுக்கள் அமைந்துள்ளன. இவற்றில் கின் எனப்படும் இனக்குழு வியட்நாம் மக்கள்தொகையில் பெரும்பான்மையாக அமைந்துள்ளது. இக்கட்டுரையில் கின் இனக்குழுவின் நடனங்களே கவனத்தில் கொள்ளப்படுகிறது. என்றாலும் மற்ற வியட்நாம் இனக்குழு மக்களும் வளமான நடன மரபுகளைக் கொண்டுள்ளனர்.

வியட்நாமிய அரங்கு. இசைக்கூத்து நடனங்கள்
---------------------------------------

வியட்நாமிய அரங்கும் வியட்நாமிய இசையும் வியட்நாமிய நடனமும் பின்னிப் பிணைதே அமைகின்றன. மக்கள் அரங்கு வடிவங்களான தொப்பித் துவோங்கும் தொப்பிச் சேயோவும் சாய் உலுவோங்கும் நடனக்கூறு வகைகளே. மற்றச் சிறப்பு நடனப் பானிகள் போலன்றி, இவை விதிகள் ஏதுமின்றிக் கட்டற்ற முறையில் நிகழ்த்தப்படுகின்றன.

விழா, சிறப்பு நிகழ்ச்சி நடனங்கள்
--------------------------------

முதன்மைக் கட்டுரை: சிங்க நடனம்

சிங்க நடனம் சீனாவில் இருந்து வியட்நாமுக்கு வந்த நடன வடிவமாகும். என்றாலும் இங்கு இது தனக்கே உரிய தனித்த பாணியைக் கொண்டுள்ளது.இது தியேத் எனப்படும் நிலாப் புத்தாண்டு, தியேத் திரங் தூ எனப்படும் இடைக்குளிர்கால விழா, போன்ற மரபான விழாக் கொண்டாட்டங்களில் ஆடப்படுவதோடு புதிய வணிகம் தொடங்கும்போதும் நிகழ்த்தப்படும். இந்த சிங்க நடனம் கெட்ட ஆவிகளையோட்டு குறியீட்டுத்தன்மை மிக்கது. இதில் பல பாணிகள் உண்டு. இது மற்போர்க் கலைஞரோடும் வட்டரங்குக் கலைஞரோடும் நிகழ்த்தப்படும்.

வேந்தவை (அரசவை) நடனங்கள்
------------------------

திரான் பேரரசு முதல் நிகுயேன் பேரரசு வரை தொடர்ந்த அரசவை இசையான நா நாசுடன் பல நுட்பமான நடனங்கள் வியட்நாமிய பேரரசு அவைகளில் நிகழ்ந்துள்ளன. நா நாசு என்றால் நயமான இசை என்பது பொருள்.நா நாசு இசை தோன்றுவதற்கு முன்பே வேந்தவை நடன்ங்கள் இருந்தவை என்றாலும், இன்று பேரளவில் நிலைத்திருப்பது நிகுயேன் பேர்ரசு கால வடிவமே. இந்நடனம் நா நாசு இசையோடு நிலவும் மாந்தரின அரிய வாய்மொழி மரபுகளில் ஒன்றாக அறிவிக்கப்பட்டுள்ளது. 

அரசவை நடனங்கள் பெருநுட்பம் கோருபவை. இவ்வகை நடனக் கலைஞர்கள் ஆடம்பரமான பலவண்ன ஆடைகளை அணிகின்றனர். நடப்பில் இவை மரபுக் கலைகளை வளர்க்கும் தொலைக்காட்சி நிகழ்ச்சிகளிலோ குவே (*மூவா சங் தின் குவே (múa cung đình Huế)* – அரசவை நடனம்)விழாக்களிலோ மரபுக் கலை நிகழ்ச்சிகளிலோ நிகழ்த்தப்படுகின்றன. மிகவும் பெருவழக்கில் உள்ள அரசவை நடனங்கள் பின்வருமாறு:

* விசிறி நடனம் - vũ phiến
* விளக்கு நடனம் - lục cúng hoa đăng
* தாமரை நடனம் - múa sen, múa bài bông
* கொடி நடனம்
* தட்டு அல்லது கேடய நடனம் - múa mâm
* மெழுகுவத்தி நடனம்
* நறும்புகை நடனம் (Incense dance)
* தொப்பி நடனம் - múa nón
* தலைவார் நடனம்
* சிங்க நடனம் -múa lân
* வண்ணவார் (Ribbon) நடனம்

மூவா( "múa") என்பதன் பொருள் விரிவடைந்து மூவா உரோய் நியுவோசு ( Múa rối nước) எனும் நீர்ப் பாவைக்கூத்து நடனத்தையும் குறிப்பிடும்

மேலும் காண்க
------------

* வியட்நாமியப் பண்பாடு
* வியட்நாம் வரலாறு

வெளி இணைப்புகள்
---------------
செய்திகாவும் ஆர்.என்.ஏ மூலக்கூறு ஒன்றின் பகுதியாக இருக்கும் முக்குறியங்களின் (Codon) தொடர். ஒவ்வொரு முக்குறியமும், ஒரு அமினோ அமிலத்தைப் பிரதிநிதித்துவப்படுத்தும் மூன்று நியூக்கிளியோட்டைடுக்களைக் கொண்டிருக்கின்றது. நியூக்கிளியோட்டைடுக்கள், அவற்றிலிருக்கும் வெவ்வேறு நைதரசன் கொண்ட தாங்கிகளின் (nitrogenous bases) முதல் எழுத்துக்களான A, U, G, C என்ற எழுத்துக்களால் அடையாளப்படுத்தப்படுகின்றன. செய்திகாவும் ஆர்.என்.ஏ யிலிருக்கும் U (யூராசில்) க்குப் பதிலாக டி.என்.ஏ யில் T (தைமின்) காணப்படும்.
**மரபுக்குறியீடு** (Genetic code) என்பது உயிரணுக்களில் காணப்படும் மரபியல் கூறுகளான டி.என்.ஏ யில், அல்லது ஆர்.என்.ஏ யில் காணப்படும், உயிரினங்களுக்குத் தேவையான புரதங்களைக் கட்டமைக்கும் அமினோ அமிலங்களை மொழிபெயர்ப்புச் செய்யத் தேவையான தகவல்கள் உடைய நியூக்கிளியோட்டைடுக்களின் வரிசையைக் கொண்ட தொகுப்பாகும். இதுவே உயிரினங்களில் இருக்கும், மரபியலுக்கு அடிப்படையான உயிர்வேதியியல் தகவலாகும். இந்த மரபுக்குறியீட்டில் இருக்கும் நியூக்கிளியோட்டைடு வரிசையில், ஒவ்வொரு அமினோ அமிலத்தையும் குறியீடு செய்யக்கூடிய, தொடர்ந்து வரும் மூன்று நியூக்கிளியோட்டைடுக்கள் இணைந்து ஒரு முக்குறியம் (Codon) எனப்படும். குறிப்பிட்ட ஒழுங்கில் வரிசையாக்கப்பட்டுள்ள முக்குறியங்கள் குறியாக்க வரிசை (Coding sequence) எனப்படும். இந்த குறியாக்க வரிசையில், புரதங்களை ஆக்குவதற்கான தகவல்கள் ஒழுங்குபடுத்தப்பட்டிருக்கும். ஒரு புரதத்தையோ அல்லது அதன் ஒரு பகுதியையோ உருவாக்க உதவும் குறியாக்க வரிசையைக் கொண்டுள்ள டி.என்.ஏ யின் குறிப்பிட்ட பகுதியினாலான அலகே மரபணு ஆகும்.

டி.என்.ஏ. யில் இருக்கும் இத்தகைய குறியாக்க வரிசைகள், அதே ஒழுங்கில் செய்திகாவும் ஆர்.என்.ஏ. க்களில் (Messenger RNA) பிரதியெடுக்கப்பட்டு, இரைபோசோமிற்கு எடுத்துச் செல்லப்படும். அங்கே இடம்மாற்றும் ஆர்.என்.ஏ. க்களால் (Transfer RNA) காவி வரப்படும், தொடர்புடைய அமினோ அமிலங்கள் இனங்காணப்பட்டு, குறிப்பிட்ட ஒழுங்கில் வரிசைப்படுத்தப்பட்டு, ஒன்றுடனொன்று இணைக்கப்படும். இந்த இனங்காணும் செயல்முறைக்கு இடம்மாற்றும் ஆர்.என்.ஏ க்களில் உள்ள எதிர் முக்குறியங்களே (anti codon) உதவும். இவ்வாறு இணைக்கப்படும்போது, அவை அமினோ அமில வரிசை (Amino acid sequence) எனப்படும். இவ்வாறு வெவ்வேறு ஒழுங்கில் இணைக்கப்படும் அமினோ அமில வரிசைகள் வெவ்வேறு புரதங்களை ஆக்க உதவும்.

மேற்கோள்கள்
-----------

1. ↑  The Free Dictionary
**அக்னி** இலங்கை, கொழும்பு, பம்பலப்பிட்டியிலிருந்து வெளிவந்த ஓர் மாதாந்த சிற்றிதழாகும். இதன் முதல் இதழ் 1975 சூலை மாதம் வெளிவந்துள்ளது. கவிஞர் ஈழவாணனை ஆசிரியராகக் கொண்டு இது வெளி வந்தது.

பணிக்கூற்று
-----------

* மனிதாபிமானப் பண்பாடுகளின் முற்போக்குச் சிந்தனை களம்

ஆசிரியர்
--------

* ஈழவாணன்

உள்ளடக்கம்
----------

32 பக்கங்களில் வெளிவந்துள்ள இவ்விதழில் அதிகமான பக்கங்கள் புதுக்கவிதைகளுக்கே ஒதுக்கப்பட்டுள்ளது. இடம்பெற்றுள்ள கட்டுரைகளும் புதுக்கவிதையின் தோற்றம் வளர்ச்சி பற்றியே குறிப்பிட்டிருந்தது. எனவே, இதனை ஒரு கவிதை இதழாகவும் குறிப்பிடலாம். முதல் இதழின் விலை 95 சதம். இலங்கையில் வளர்ந்து வரும் கவிஞர்களதும், வளர்ந்த கவிஞர்களதும் பல கவிதைகள் இடம்பெற்றிருந்தன.

அக்னி ஐந்து இதழ்கள் மட்டுமே வெளிவந்த பொழுதும், அன்றைய காலகட்டத்தில் தனித்துவமான ஈழத்தில் பல புதுக்கவிதையாளர்கள் உருவாக வழி வகுத்த ஒரு சஞ்சிகையாக திகழ்ந்தது. கவிதைக்கென வெளிவந்த சஞ்சிகையாக அறிவிக்கப்பட்டாலும் புதுக்கவிதை மட்டுமல்லாது நூல் விமர்சனம், திரைப்படம், ஓவியம், போன்ற பல்வேறு துறைச் சார்ந்த கட்டுரைகளையும் அது வெளியிட்டது. அதன் ஐந்தாவது இதழ் கறுப்பின மக்களின் கவிதை இலக்கிய சிறப்பிதழாக வெளிவந்தது. அச்சிறப்பிதழில் முருகையன், எம். ஏ. நுஃமான், கே. எஸ். சிவகுமாரன், பண்ணாமத்துக் கவிராயர் போன்றவர்களின் சிறப்பான தமிழ் மொழிபெயர்ப்பில் கறுப்பின மக்களின் கவிதைகள் இடம் பெற்று இருந்தன.

தளத்தில்  
அக்னி
 ***இதழ்கள்*** உள்ளன.

மேற்கோள்கள்
-----------

1. ↑  "அக்னி 1975.08 (2)". நூலகம்.. பார்த்த நாள்: 11 December 2022.
2. ↑  "பகுப்பு:அக்னி". நூலகம்.. பார்த்த நாள்: 11 December 2022.
**பசுபதேசுவரர் குடைவரைக் கோயில்** அல்லது **திருமலைக்கோயில்** என்பது தமிழ்நாட்டின், தென்காசி மாவட்டம், சங்கரன் கோவில் - சேர்ந்தமரம் சாலையில், திருமலாபுரம் என்னும் சிற்றூரில் அமைந்த சர்வேசுவரன் மலை என்ற மலையில் அமைந்துள்ள ஒரு குடைவரைக் கோயில் ஆகும். இக்கோயிலின் தலமரமாக பனை மரம் உள்ளது. 

குடவரைக் கோயில் அமைந்துள்ள இம்மலையானது தற்காலத்தில் சர்வேசுவரன் மலை என்று அழைக்கப்படுகிறது. இந்த மலையானது கிழக்கு மேற்காக தொடராக நீண்டு அமைந்துள்ளது. இந்த மலையின் அடியில் குடவரைக் கோயிலும், மலையின் மேலே கிறிம்துவ தேவாலயம் அமைந்துள்ளது. இம்மலையின் தெற்கு வடக்கு என இரு குடவரை கோயில்கள் உள்ளன. தெற்கு பகுதியில் உள்ள கோயில் சிற்பப் பணிகள் முழுமையடையாமல், எந்த தெய்வச் சிலையும் இன்றி வெறுமையாக உள்ளது. அது முருகனுக்காக குடையப்பட்டது எனப்படுகிறது.

அமைப்பு
-------

வடபகுதியில் உள்ள குடவரைக் கோயில் வழிபாட்டில் உள்ளது. இந்த குகையானது தரையில் இருந்து நான்கு அடி உயரத்தில் குடையப்பட்டுள்ளது. குடைவரை வடக்கு திரைபார்த்தவாறு இருந்தாலும், கருவறை கிழக்கு பார்த்ததாக அமைந்துள்ளது. இக்கோயிலின் அர்த்த மண்டபத்தில் விநாயகர், பிரம்மன், திருமாள், நடராசர், பூதகணங்கள், துவாரபாலகர்கள் ஆகியோரின் புடைப்புச் சிற்பங்கள் உள்ளன. நடராசரின் புடைப்புச் சிற்பமானது காலை தூக்காமல், சடாமுடி முடிய நிலையில், காலடியில் முயலகன் இல்லாத நிலையிலும் உள்ளார். இது தாண்டவமாடுவதற்கு முந்தைய நிலையாகும். இவரை சதுர தாண்டவ நடராசர் என்று அழைக்கின்றனர். கருவறையில் சிவலிங்கமும், எதிரே நந்தியும் காணப்படுகின்றன.

கல்வெட்டு
---------

பதினோராம் நூற்றாண்டில் சிறீவல்லபதேவன் என்னும் பாண்டியமன்னன் இக்கோயிலுக்கு இந்த மலைப்பகுதியையும், அதனைச் சுற்றியுள்ள குளங்களையும், தானமாக வழங்கிய செய்தியை இங்குள்ள தூணில் பொறிக்கப்பட்டுள்ளது.

குறிப்புகள்
-----------

1. ↑  "சேர்ந்தமரம் அருகே தேவாலய பிரச்னை :சங்கரன்கோயிலில் சமாதானக் கூட்டம்". *தினமணி*. 2012-09-20. 2021-10-21 அன்று பார்க்கப்பட்டது. `|first=` missing `|last=` (உதவி)
2. 1 2 3  "சங்கரன்கோவில் அருகே ஒரு காசி". *Hindu Tamil Thisai*. 2021-10-24 அன்று பார்க்கப்பட்டது.
**பசுமை நகர்ப்புறவியம்** (green urbanism) என்பது, மனிதருக்கும், சூழலுக்கும் நன்மை பயக்கக்கூடிய சமூகங்களை உருவாக்கும் ஒரு நடைமுறை ஆகும். இது கூடிய தாங்குநிலையோடு கூடிய இடங்களையும், சமூகங்களையும், வாழ்க்கை முறைகளையும் எற்படுத்துவதற்கான ஒரு முயற்சி. பசுமை நகர்ப்புறவியம் உலக வளங்களைக் குறைவாகப் பயன்படுத்துவதை நோக்கமாகக் கொண்டது. பசுமை நகர்ப்புறவியம் பல்துறை சார்ந்தது. இது, கட்டிடக் கலைஞர்கள், நகர வடிவமைப்பாளர்கள் ஆகியோருடன், நிலத்தோற்றக் கலைஞர், பொறியாளர்கள், நகர்ப்புற வடிவமைப்பாளர், சூழலியலாளர், போக்குவரத்துத் திட்டமிடலாளர், இயற்பியலாளர், சமூகவியலாளர், பொருளியலாளர் போன்றோரின் கூட்டு முயற்சியை உள்ளடக்கியது.

நகரமயமாதலும் சுற்றுச் சூழல் அழிவும்
-----------------------------------

நகரமயமாதலும், சுற்றுச் சூழல் அழிவும் எப்பொழுதும் ஒன்றாகவே இடம் பெறுகின்றன. 1989ல் ஒடும் (Odum) என்பவர் நகரங்கள் உணவு உற்பத்தியில் ஈடுபதுவது இல்லை என்பதால் அவை இயற்கை மற்றும் செய்கை பண்ணப்படும் சூழல்களில் தங்கியுள்ள ஒட்டுண்ணிகள் என வர்ணித்தார். இவ்வாறான இசைவற்ற தன்மையின் விளைவாக சூழலுக்குப் பேரழிவாக அமையக்கூடிய நிகழ்வுகள் இடம்பெறக்கூடும் என்றார் மயுர் (1990)

இவற்றையும் பார்க்கவும்
----------------------

* நகர்ப்புறவியம்
* சூழலியல் நகர்ப்புறவியம்
* தாங்குநிலை நகர்ப்புறவியம்
* புதிய நகர்ப்புறவியம்
* நிலத்தோற்ற நகர்ப்புறவியம்
**அக்னிவேசர்** (சமக்கிருதம்: अग्निवेश, Agniveśa) என்பவர் ஒரு புகழ்பெற்ற ரிஷிகளில் (முனிவர்களில்) ஒருவர். இவர் ஆயுர்வேத மருத்துவம் பற்றி எழுதிய பழைய நூலாசிரியர்களில் ஒருவர்  இவர் ஆத்ரேய புனர்வசு முனிவரின் (ஆயுர்வேத மருத்துவத்தின் முன்னோடி) மாணவர். ஆத்ரேயரின் போதனைகளை அடிப்படையாகக் கொண்ட அக்னிவேஷ் தந்திரம் (அல்லது அக்னிஷ் சம்ஹிதை) என்னும் தற்போது கிடைக்காத ஆயுர்வேத உரையை இயற்றினார். மேலும் அக்னிவேசர் துவக்கிய மருத்துவப் பள்ளி அவர் இயற்றிய
அக்னிவேச சம்ஹிதை என்ற நூலை
அடிப்படையாக கொண்டு இயங்கியது. துவக்ககால ஆறு ஆயுர்வேத பள்ளிகளில் இதுவும் ஒன்றாகும். (மற்றவை பராஷரா, ஹரீதா, பீலா, ஜதுர்கர்னா மற்றும் க்ஷர்பானி).   

சரக சம்ஹிதை உரையில்: "இந்த தந்திரம் (அக்னிவேசா) அக்னிஷ்சாரால் எழுதப்பட்டு, சரகரால் திருத்தப்பட்டு, சரக சம்ஹிதை உருவாகியது" என குறிப்பிடுகிறது.

மேலும் காண்க
------------

* சரக சம்ஹிதை

குறிப்புகள்
-----------

1. ↑  Dowson, John (1984) [1879]. *A Classical Dictionary of Hindu Mythology, and Religion, Geography, History*. Calcutta: Rupa & Co.. பக். 8.

மேற்கோள்கள்
-----------

* Ram Karan Sharma and Vaidya Bhagran Dash, *Agnivesa's Caraka Samhita,* Varanasi, Chowkhamba Sanskrit Studies XCIV (2006). Vol. I: ISBN 81-7080-012-9; Vol. II: ISBN 81-7080-013-7; Vol. III: ISBN 978-81-7080-014-9; Vol. IV: ISBN 81-7080-015-3; Vol. V: ISBN 81-7080-024-2; Vol. VI: ISBN 81-7080-051-X, Vol. VII: ISBN 81-7080-071-4
ஒரு குறிப்பிட்ட துறையில் சிறப்பான வடிவமைப்புச் செயற்பாடுகளை விளக்கும் கட்டமைப்பான ஒரு வழிமுறையே **உருப்படிம மொழி** (*pattern language*) எனப்படுகின்றது. இது பின்வரும் சிறப்பியல்புகளைக் கொண்டது.

1. எடுத்துக்கொண்ட விடயத்தில் உள்ள பொதுவான பிரச்சினைகளை அவதானித்து அடையாளம் காணுதல்,
2. வேண்டிய இலக்கை அடையும் வகையில் பிரச்சினைகளுக்கான தீர்வுகளுக்கு இருக்கக்கூடிய இயல்புகளை விளக்குதல்,
3. வடிவமைப்பவர் தருக்க ரீதியான முறையில் ஒரு பிரச்சினையிலிருந்து இன்னொன்றுக்கு ஒழுங்காகச் செல்ல உதவுதல் மற்றும்
4. பல்வேறு வழிகளில் வடிவமைப்பு நடைபெறுவதை அனுமதித்தல்.

அனுபவத்தினால் மட்டுமே விளையக் கூடியதும், ஆவணப்படுத்தி இளையவர்களுக்குக் கற்பிக்க முடியாததுமான தீர்மானம் எடுக்கும் திறனை முறைப்படுத்துவதற்கு, உருப்படிம மொழி பயன்படுகிறது. அறிவுப் பொதிவைக் கட்டமைப்பு உள்ளதாக ஆக்குவதற்கும், அடிப்படையில் சிக்கலான முறைமைகளை, அளவுக்கதிகமாக எளிமைப்படுத்தாமல் புரிந்து கொள்வதற்கும் உருப்படிம மொழி வகை செய்கிறது.

தொடக்கம்
--------

கிறிஸ்தோபர் அலெக்சாண்டர் என்னும் கட்டடக்கலைஞர் முதன் முதலாக *உருப்படிம மொழி* என்பதற்கு இணையான *pattern language* எனும் சொல்லைப் பயன்படுத்தினார். இக் கருத்துருவைக் குடிசார் பொறியியல் (*Civil Engineering*) மற்றும் கட்டிடக்கலை தொடர்பான பிரச்சினைகளுக்குத் தீர்வு காணும் வழிமுறைகளில் அவர் பயன்படுத்தினார். எவ்வாறு நகரங்களை அமைப்பது என்பதிலிருந்து, ஒரு அறையில் சாளரத்தை எவ்விடத்தில் அமைக்கவேண்டும் என்பது வரையான பலவகைப்பட்ட பிரச்சினைகளில் இக்கருத்துருவைப் பயன்படுத்த முடியுமென அவர் வாதிட்டார். அவர் எழுதிய *A Pattern Language* என்னும் புத்தகம் மூலம் மேற்படி கருத்துவை அவர் அறிமுகப்படுத்திப் பிரபலப்படுத்தினார். 

இவர் எழுதிய இன்னொரு புத்தகமான *The Timeless Way of Building* (காலஞ்சாராக் கட்டட வழிமுறைகள்) என்பதிலும் *உருப்படிம மொழி* பற்றி விளக்கியுள்ளதுடன், கட்டடங்கள், நகரங்கள் என்பவற்றின் வடிவமைப்பு, கட்டுமானம் என்பவற்றில் இது எவ்வாறு பயன்படக்கூடும் என்பதையும் விளக்கியுள்ளார். எனினும் இது கட்டிடத் துறைகளில் மட்டுமன்றி கணினித் துறை முதலிய வேறு பல துறைகளிலும் கூடப் பயன்படுத்தப்படுகிறது.

வெளியிணைப்புகள்
---------------

* கட்டடம், நகரம் முதலியனவற்றின் அமைப்பு தொடர்பான உருப்படிம மொழி இணையத்தளம்
* போட்லண்ட் உருப்படிமக் களஞ்சியம் (The Portland Pattern Repository)
* வாட் கன்னிங்ஹாமின் (Ward Cunningham) உருபடிம மொழி எழுதுவதற்கான ஆலோசனைகள்
* architypes.net - கட்டிடக்கலையில் உருப்படிம மொழிக் கூட்டுத் திட்டம் பரணிடப்பட்டது 2006-10-05 at the வந்தவழி இயந்திரம்
* விடுதலையளிக்கும் குரல்கள்! உருப்படிம மொழித் திட்டம் பரணிடப்பட்டது 2006-04-09 at the வந்தவழி இயந்திரம்
**நிராமய தேவர் நூல்** என்பது நிராமய தேவர் என்பவரால் இயற்றப்பட்டது. நூலின் பெயர் தெரியாமையால் இந்த நூல் ஆசிரியர் பெயரால் குறிப்பிடப்பட்டுள்ளது. இது உரை காட்டும் நூல்களில் ஒன்று. இது ஒரு வேதாந்த நூல். 

இந்த நூல் வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோளாகத் தரப்பட்டுள்ளது. இந்த நூலில் 50 வேதாந்திகளின் பெயர்கள் 50 பாடல்களில் சுட்டப்பட்டுள்ளன. பாடல்கள் பல்வகை விருத்தங்களாலும், சந்த விருத்தங்களாலும் ஆனவை. இந்த நூல் இன்று கிடைப்பதாகத் தெரியவில்லை.

##### பாடல் - எடுத்துக்காட்டு

1

உரூ உணர்வு இறந்திட்டு ஊமன் கண்டது ஓர் கனவே ஒப்பத்
தெரிதரும் உணர்விற்கு ஏற்பச் செய்யும் ஆறு ஒன்று இன்றி
உரை உணர்வு இழந்த நட்டத்து உற்றிடும் மனத்தான் அந்தத்
திரிதரு பழுது இல் பேரானந்தமே சேர்ந்தது அன்றே.
2

ஆதலால் ஞானமான அனுபவம் தேயத் தான
நீதிலாப் பாழும் ஞாதிரு ஞேயமாம் சிவமும் சென்றல்
தோதொணா மூன்றினோடும்உரை உணர்வு இழந்த நட்டத்து
ஆதி ஆகும் அனுபூதியது முத்தி ஆகும்
3

சீவன்-முத்தி, பர-முத்தி, சிவமாம்-முத்தி சொரூபத்தில்
தோவு-முத்தி மேலான சொரூப நான்கோடு உறும் முத்தி
நீதி முத்திரையின் முத்தி நீடு ஆனந்த முத்தியுடன்
ஓது முத்தி ஒருபதுமே வேதாந்தத்தால் உறு முத்தி.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 287.
2. ↑  பொருள் நோக்கில் சொற்பிரிப்பு செய்யப்பட்டது
ஒரு வேற்றுமை உருபு நிற்க வேண்டிய இடத்தில் வேறொரு வேற்றுமை உருபு வந்தாலும், பொருள் மாறுபடாது இருப்பது **உருபுமயக்கம்** எனப்படும்.

எடுத்துக்காட்டு
---------------

காலத்தினால் செய்த நன்றி

இத்தொடருக்கு, தக்ககாலத்தில் செய்த உதவி என்பது பொருள். காலத்தினால் என்னும் சொல்லின் ஈற்றில், **ஆல்** என்னும் *மூன்றாம் வேற்றுமை உருபு* வந்துள்ளது. *தனக்குரிய கருவிப்பொருளை உணர்த்தாமல்*,*ஏழாம் வேற்றுமைக்குரிய பொருளை உணர்த்துகிறது.*அஃதாவது, **இல்** என்னும் ஏழாம் வேற்றுமை உருபு *நிற்க வேண்டிய இடத்தில்,* **ஆல்** என்னும் மூன்றாம் வேற்றுமை உருபு வந்து, தனக்குரிய பொருளை உணர்த்தாமல் ஏழாம் வேற்றுமை உருபுக்குரிய இடப்பொருளை உணர்த்துகிறது. இவ்வாறு, ஒரு வேற்றுமை உருபு தன் பொருளை உணர்த்தாமல் மற்றொரு வேற்றுமையின் பொருளை உணர்த்தி வருமாயின், அஃது உருபு மயக்கம் எனப்படும்.

**யாதன் உருபிற் கூறிற்றாயினும் பொருள்செல் மருங்கில் வேற்றுமை சாரும்.**

சான்றுகள்
---------

* ஒன்பதாம் வகுப்பு-தமிழ்ப்பாடநூல், தமிழ்நாட்டுப்பாடநூல் நிறுவனம், சென்னை-6. முதற்பதிப்பு:1989.
* ஆசிரியர் பட்டயப்பயிற்சி வளநூல்-தமிழ்மொழி கற்பித்தல் முதலாமாண்டு, தமிழ்நாட்டுப்பாடநூல் மற்றும் கல்வியியல் பணிகள் கழகம்.
**நிரல்மொழிமாற்றி** அல்லது **தொகுப்பி** (compiler) என்பது ஒரு நிரல் மொழியில் எழுதப்பட்ட நிரலை (source program), இன்னுமொரு நிரல் மொழிக்கு மாற்றும் ஒரு நிரல் (object level program) ஆகும். பொதுவாக சி++, ஜாவா போன்ற ஒரு மேல்நிலை மொழிகளில் இருந்து நிரல் மொழிமாற்றி கீழ்நிலை பொறி மொழிக்கு மாற்றும். நிரல் எழுதப்பட்ட மொழி மூல மொழி என்றும், அது மாற்றப்படும் மொழி பெயர்ப்பு மொழி என்றும் அழைக்கப்படும்.

கணினி வன்பொருள்கள் பொறி மொழியையே புரிந்து கொள்வதால் ஒரு மேல் நிலையில் எழுதப்பட்ட ஒரு நிரல் கணினியில் இயங்குவதற்கு நிரல்மொழிமாற்றி அவசியம். இணையாக, ஏற்கனவே மொழிமாற்றப்பட்ட நிறைவேற்றத்தகு நிரலாக இருந்தாலும் கணினி அந்நிரலை நிறைவேற்றும். கணினி இயங்கும் நேரத்தில் மொழிமாற்றும் நிரல் மொழிமாற்றிகள் *interpreters* எனப்படும்.

ஒரு நிரல்மொழிமாற்றியில் ஆறு கட்டங்கள் உள்ளன. அவை பின்வருமாறு

1. சொல் பகுப்பாய்வு (Lexical analysis)
2. தொடரியல் பகுப்பாய்வு (Syntax analysis)
3. சொற்பொருளியல் பகுப்பாய்வு (Semantic analysis)
4. இடைநிலை குறியீடு உருவாக்கம் (Generation of intermediate code)
5. குறியீடு தேர்வுமுறை (Code optimisation)
6. குறியீடு உருவாக்கம் (Code generation)

##### சொல் பகுப்பாய்வு:

ஒரு தொகுப்பியின் சொல் பகுப்பாய்வு நிலையின் போது, உள்ளீடு சரம் (input string) அடையாளங்களாக (token) மாற்றப்படுகிறது.

##### தொடரியல் பகுப்பாய்வு:

தொடரியல் பகுப்பாய்வின் போது, ஒரு டோக்கன் என்பது மரம் என்று அழைக்கப்படும் தொடரியல் மரம் (syntax tree) அல்லது இட மரமாக (parse tree) மாற்றப்படுகிறது.

##### சொற்பொருளியல் பகுப்பாய்வு:

சொற்பொருளியல் பகுப்பாய்வு நிலையின் போது, இட மரத்தின் நிலைத்தன்மை சோதிக்கப்படுகிறது. மேலும் அதில் இருக்கும் மேலும் சீரற்ற காரணி நீக்கப்படும்.

##### இடைநிலை குறியீடு உருவாக்கம்:

இடைநிலை குறியீடு என்பது நிலை நிரல் மற்றும் மூல நிலை நிரலுக்கு இடையில் உள்ள ஓர் குறியீடு ஆகும். அது போன்ற ஒரு குறியீடு இந்த கட்டத்தில் உருவாக்கப்படுகிறது.

##### குறியீடு தேர்வுமுறை:

இடைநிலை குறியீடு செயலாக்காப் படிகள் எண்ணிக்கையை குறைத்தல்.

##### குறியீடு உருவாக்கம்:

உகந்த குறியீட்டை உருவாக்க உதவும்.

நுட்பியல் சொற்கள்
-----------------

* நிரல்மொழிமாற்றி - Compiler
* மேல்நிலை நிரல்மொழி - High Level Languages
* கீழ்நிலை நிரல்மொழி - Low Level Languages
* மூல மொழி - Source Language or Source Code
* பெயர்ப்பு மொழி - Target Language
* வன்பொருள் - Hardware
* பொறி மொழி - Machine Language
* நிறைவேற்றத்தகு நிரல் - Executable Program
* நிறைவேற்று- Execute
* Source Code Optimizer - மூல மொழி ஊகவுறுத்தி
* Code Generator - குறிமுறை இயற்றி/நிரல் இயற்றி
* Target Code Optimizer - பெயர்ப்பு மொழி ஊகவுறுத்தி
**எட்ஜ்வோட்டேர் பார்க் நகரியம்** 
( Edgewater Park Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இது 3.04 சதுர கிலோ மீற்றர் பரப்பளவைக் கொண்டுள்ளது. இதில் 2.89 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.15 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,881 ஆகும். எட்ஜ்வோட்டேர் பார்க் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3,068.8 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Burlington County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed May 11, 2015.
**எடோர்ட் லூயிசு டுரோசார்ட்** (*Édouard Louis Trouessart*) (25 ஆகஸ்ட் 1842 - 30 ஜூன் 1927) ஆங்கர்சில் பிறந்த பிரான்சு விலங்கியலாளர் ஆவார்.

 **எடோர்ட் லூயிசு டுரோசார்ட்**
இவர் ஸ்தொராஸ்பூர்க்கில் இராணுவ மருத்துவம் பயின்றார். ஆனால் கடுமையான உடல்நலப் பிரச்சினைகள் காரணமாகப் பள்ளியை விட்டு வெளியேற வேண்டிய கட்டாயம் ஏற்பட்டது. 1864ஆம் ஆண்டில் போய்ட்டியர்ஸ் பீடத்தில் *ப்ராபரேட்டூர் டி பிசிக் ஆக* வேலையைத் தொடங்கினார், இந்த பணியின்போது, தனது நேரத்தையும் ஆற்றலையும் இயற்கை வரலாற்று ஆய்விற்கு அர்ப்பணித்தார். 1870ஆம் ஆண்டில் மருத்துவ முனைவர் பட்டம் பெற்ற இவர் மருத்துவத்தில் தனது படிப்பை மீண்டும் தொடங்கினார். பிராங்கோ-பிரஷ்யன் போரின் போது, இவர் பிரான்சு இராணுவத்தில் பணியாற்றினார். பின்னர், வில்லெவிக் மருத்துவமனையில் பணிபுரிந்தார்.

1882 முதல் 1884 வரை, இவர் ஆங்கர்சு அருங்காட்சியகத்தில் இயக்குநராக இருந்தார், இதற்கிடையில் ஆங்கர்சில் உள்ள உயர்நிலைப் பள்ளியில் இயற்கை வரலாற்று வகுப்புகள் கற்பித்தல் பணியினை செய்தார். 1885ஆம் ஆண்டில் பாரிஸுக்கு இடம் பெயர்ந்தார். அங்கு அல்போன்ஸ் மில்னே-எட்வர்ட்டுடன் (1835-1900) பணியாற்றினார். எமிலி ஓஸ்டலெட் (1844-1905) இறந்த பிறகு, இவர் விலங்கியல் (பாலூட்டிகள் மற்றும் பறவைகள்) தலைவர் பதவியினைப் பெற்றார். இதில் இவர் 1926வரை பணியாற்றினார்.

தேர்ந்தெடுக்கப்பட்ட எழுத்துக்கள்
--------------------------------

* *லெஸ் நுண்ணுயிரிகள், லெஸ் புளிப்பு மற்றும் லெஸ் ஈரப்பதங்கள்.* *Avec 107 புள்ளிவிவரங்கள் dans le texte* (1886); பின்னர் ஆங்கிலத்தில் "நுண்ணுயிரிகள், புளிப்புகள் மற்றும் அச்சுகள்" என்று மொழிபெயர்க்கப்பட்டது. நூற்று ஏழு விளக்கப்படங்களுடன் ". (நியூயார்க் : டி. ஆப்பிள்டன் மற்றும் கோ. 1886).
* *Au bord de la mer: géologie, faune et flore des côtes de France de Dunkerque à Biarritz* (1893) - கடலோரப் பகுதி: பிரான்சின் கடற்கரைகளில் புவியியல், விலங்கினங்கள் மற்றும் தாவரங்கள் டங்கர்கி மற்றும் பியாரிட்ஸில் .
* "கேடலோகஸ் பாலூட்டி டாம் குவாம் விவென்டியம் புதைபடிமம்" (1899).
* *Faune des Mammifères d'Europe* (1910) - ஐரோப்பாவின் பாலூட்டி விலங்குகள்.
* *லா பரவல் géographique des animaux* (1922) - விலங்குகளின் புவியியல் பரவல்.

மேற்கோள்கள்
-----------

* இணையப் புத்தகங்கள் (வெளியிடப்பட்ட படைப்புகள்)
* பிரான்ஸ் சவந்தே (வாழ்க்கை வரலாற்று தகவல்)
* இந்த கட்டுரையின் பகுதிகள் பிரெஞ்சு விக்கிபீடியாவில் சமமான கட்டுரையின் மொழிபெயர்ப்பை அடிப்படையாகக் கொண்டவை.
தூத்துக்குடி மாவட்டம் எட்டயபுரம் ஊரில் அமைந்துள்ள வெங்கடாசலபதி கோவிலாகும். இது எட்டயபுரத்தில் அமைந்துள்ள மிகப் பழமையான கோவில்களில் ஒன்றாகும்.

கோவில் வரலாறு
-------------


|  |  |  |
| --- | --- | --- |
| "| **Script error: No such module "Trim quotes".** | "|

இந்த ஆலயத்தைக் கட்டிப் பிரதிஷ்டை செய்ததாகக் குறிப்பிடப்படுபவர் 27வது பட்டமாகிய *ஜெகவீரராம வெங்கிடேசுர எட்டப்ப நாயக்கர்* அய்யன். இங்கு 885 எனக் குறிப்பிடப்படுவது ஆங்கில ஆண்டு அல்ல. இது நூலில் கொல்லம் ஆண்டு என்று குறிப்பிடப்படுகின்றது. ஆக ஆங்கில வருஷம் 1705லிருந்து 1725வரை பட்டத்து ராஜாவாக இருந்த ஜெகவீரராம வெங்கிடேசுர எட்டப்ப நாயக்கர் அய்யனவர்களால் இந்தக் கோயில் கட்டப்பட்டது. அரண்மனையிலிருந்து சற்று தள்ளியிருக்கும் இந்தக் கோயில் 300 வருடப் பழமை வாய்ந்தது.

கோவில் பராமரிப்பு
-----------------

தமிழக அரசின் இந்து சமய அறநிலையத் துறையின் கட்டுப்பாட்டில் உள்ள இந்தக் கோவிலுக்கு அறங்காவலர்களாக எட்டயபுரம் பாளையக்காரர் வாரிசுதாரர்கள் இருந்து வருகின்றனர்.

பூசைகள்
-------

இந்தக் கோயிலில் தினசரி பூஜை செய்யப்பட்டு வருகின்றன. மார்கழி மாதம் நடக்கும் பஜனை, கிருஷ்ண ஜெயந்தி, புரட்டாசி மாதத்தில் வரும் சனிக்கிழமை போன்ற நாட்களில் சிறப்பு பூசைகள் நடத்தப் பெறுகின்றன.

மேற்கோள்
--------

* []
புள்ளியியலில்

தரவுகளின் கணம்:

{\displaystyle X=\{x\_{1},x\_{2}\dots ,x\_{n}\}}
மற்றும் அவற்றின் எடைகளின் கணம்: 

{\displaystyle W=\{w\_{1},w\_{2},\dots ,w\_{n}\}} தரப்பட்டிருக்கும் போது அவற்றின்
**எடையிடப்பட்ட பெருக்கல் சராசரி** (*Weighted geometric mean*):

{\displaystyle {\bar {x}}=\left(\prod \_{i=1}^{n}x\_{i}^{w\_{i}}\right)^{1/\sum \_{i=1}^{n}w\_{i}}=\quad \exp \left({\frac {\sum \_{i=1}^{n}w\_{i}\ln x\_{i}}{\sum \_{i=1}^{n}w\_{i}\quad }}\right)}
அனைத்து எடைகளும் சமமாக இருந்தால் எடையிடப்பட்ட பெருக்கல் சராசரி, சாதாரண பெருக்கல் சராசரிக்குச் சமம்.

கூட்டுச் சராசரி மற்றும் இசைச் சராசரி இரண்டுக்கும் எடையிடப்பட்ட சராசரி காணலாம். மூன்றிலும் சிறந்த எடையிடப்பட்ட சராசரி, *எடையிடப்பட்ட கூட்டுச் சாராசரி* ஆகும். எடையிட்ட சாராசரி என்று மட்டும் சொல்லும்போது அது எடையிட்ட கூட்டுச் சராசரியையே குறிக்கும்.

மேலேயுள்ள வாய்ப்பாட்டின் இரண்டாவது பகுதிலிருந்து, பெருக்கல் சராசரியின் மடக்கை மதிப்பானது தரவுகளின் தனிப்பட்ட மதிப்புகளின் மடக்கைகளின் எடையிட்ட கூட்டுச் சராசரியாகும்.

மேலும் பார்க்க
--------------

சராசரி
**பென்சைல் புரோமைடு** *(Benzyl bromide)* என்பது C7H7Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் α-புரோமோதொலுயீன் என்ற பெயராலும் அழைக்கப்படுகிறது. பென்சைல் புரோமைடு புரோமோமெத்தில் தொகுதி பதிலீடு செய்யப்பட்ட ஒரு பென்சீன் வளையத்தால் ஆக்கப்பட்டுள்ளது.

தயாரிப்பு
---------

தொலுயீனை அறை வெப்பநிலையில் உள்ள காற்றில் பலபடித்தான வினையூக்கியாக மாங்கனீசு(IV) ஆக்சைடைப் பயன்படுத்தி புரோமினேற்றம் செய்வதன் மூலமாக பென்சைல் புரோமைடைத் தயாரிக்கலாம். நிறமற்ற திரவமான இச்சேர்மம் தண்ணீரில் மெல்ல சிதைவடைகிறது.

பயன்கள்
-------

கரிமத் தொகுப்பு வினைகளில், ஆல்ககால்கள் மற்றும் கார்பாக்சிலிக் அமிலங்கள் ஆகியனவற்றை பாதுகாக்கும் தொகுதியான பென்சைல் தொகுதியை அறிமுகப்படுத்த பென்சைல் புரோமைடு பயன்படுத்தப்படுகிறது.

பென்சைல் புரோமைடு ஒரு வலுவான கண்ணீர் புகை குண்டு ஆகும். தோல் மற்றும் சளிச் சவ்வுகளில் எரிச்சலை ஏற்படுத்துகிறது. கொல்லும் தன்மை இல்லாமல் எரிச்சலை மட்டும் உண்டாக்கும் பண்புகளின் காரணமாக, அசல் மற்றும் பயிற்சி சார்ந்த வேதியியல் போர் செயல்களில் இதைப் பயன்படுத்துகிறார்கள்.

தொகுப்பு முறை தயாரிப்பு
-----------------------

தனியுறுப்பு ஆலசனேற்ற வினைக்கு பொருத்தமான நிபந்தனைகளுக்கு உட்பட்டு தொலுயீனை புரோமினேற்றம் செய்து தொகுப்பு முறையில் பென்சைல் புரோமைடைத் தயாரிக்கலாம்.

தனிமநிலை புரோமினுக்குப் பதிலாக இவ்வினையில் என்-புரோமோசக்சினிமைடு சேர்மத்தையும் பயன்படுத்திக் கொள்ளலாம்.

மேற்கோள்கள்
-----------

1. ↑  *Merck Index*, 11th Edition, **1142**

இவற்றையும் காண்க
----------------

* பென்சைல் குளோரைடு
* பென்சைல் புளோரைடு
* பென்சைல் அயோடைடு
**எத்தியோப்பியன் ஏர்லைன்சு வானூர்தி 302** (*Ethiopian Airlines Flight 302*) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும், 8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர், நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.

மேற்கோள்கள்
-----------

1. ↑  "'எத்தியோப்பியா விமான விபத்து; 149 பயணிகளின் நிலை?'- புறப்பட்ட 6-வது நிமிடத்தில் நடந்த சோகம்". விகடன். 10 மார்ச் 2019. 10 மார்ச் 2019 அன்று பார்க்கப்பட்டது.
2. 1 2  "எத்தியோப்பியா விமான விபத்தில் 4 இந்தியர்கள் உள்பட 157 பயணிகள் பலி". இந்து தமிழ் திசை. 10 மார்ச் 2019. 10 மார்ச் 2019 அன்று பார்க்கப்பட்டது.
3. ↑  "எத்தியோப்பியாவில் விமான விபத்து 157 பேர் பலி". புதிய தலைமுறை. 10 மார்ச் 2019. 10 மார்ச் 2019 அன்று பார்க்கப்பட்டது.
நிகழ்தகவு கோட்பாட்டில், ஓர் எழுமாற்று மாறியின் **எதிர்வுப் பெறுமதி** (அல்லது **எதிர்பார்ப்பு மதிப்பு** அல்லது எதிர்வுப் பெறுமானம் அல்லது இடை அல்லது சராசரி மதிப்பு, *expected value* அல்லது *mean*) என்பது எழுமாற்று மாறி எடுக்கக்கூடிய அனைத்து சாத்தியமான பெறுமானங்களினதும் எடையிடப்பட்ட சராசரி ஆகும்.

எழுமாற்றுமாறியின் எதிர்வுப் பெறுமதியைக் கணக்கிடும் முறை:

{\displaystyle \operatorname {E} [X]=x\_{1}p\_{1}+x\_{2}p\_{2}+\dotsb +x\_{k}p\_{k}\;.}
எழுமாற்றுமாறி *X* ஆனது *x*1 எனும் பெறுமதியை *p*1 எனும் நிகழ்தகவுடனும், *x*2 இனை *p*2 எனும் நிகழ்தகவுடனும், அப்படிச்சென்று, *xk* வரையிலான பெறுமதியை *pk* எனும் நிகழ்தகவுடன் கொண்டிருக்கிறது எனில் எழுமாற்றிமாறி *X* இன் எதிர்வுப் பெறுமதி பின்வருமாறு வரையறுக்கப்படும். 

{\displaystyle \operatorname {E} [X]=x\_{1}p\_{1}+x\_{2}p\_{2}+\dotsb +x\_{k}p\_{k}\;.}
ஒன்று வரையிலான அனைத்து *pi* நிகழ்தகவுகளினதும் கூட்டுத்தொகை : *p*1 + *p*2 + ... + *pk* = 1, எனவே எதிர்வுப் பெறுமதியானது எடையிடப்பட்ட சராசரியாக கருதப்படலாம், *pi*’கள் இவற்றின் எடைகள்:

{\displaystyle \operatorname {E} [X]={\frac {x\_{1}p\_{1}+x\_{2}p\_{2}+\dotsb +x\_{k}p\_{k}}{p\_{1}+p\_{2}+\dotsb +p\_{k}}}\;.}